установени съответно с Регламент (ЕС) No 228/2013 (12) и Регламент (ЕС) No 229/2013 на Европейския парламент и на Съвета (13) по отношение на въпросната схема за директно подпомагане.
 2. За всяка схема, включена в приложение I към Регламент (ЕС) No 1307/2013, и за всяка мярка за развитие на селските райони в обхвата на интегрираната система съгласно определението в член 2, параграф 1, втора алинея, точка 6 от Делегиран регламент (ЕС) No 640/2014 намаленията, оттеглянията и санкциите се изчисляват, ако е приложимо, в следната последователност:
 а)
 намаленията и санкциите, предвидени в дял II, глава IV от Делегиран регламент (ЕС) No 640/2014, с изключение на санкциите, посочени в член 16 от същия регламент, се прилагат по отношение на всички случаи на неспазване;
 б)
 сумата, получена в резултат на прилагането на буква а), служи за основа при изчисляването на отказите, предвидени в дял III от Делегиран регламент (ЕС) No 640/2014;
 в)
 сумата, получена в резултат на прилагането на буква б), служи за основа при изчисляването на евентуални намаления, които трябва да бъдат приложени при закъснение в подаването на информацията съгласно членове 13 и 14 от Делегиран регламент (ЕС) No 640/2014;
 г)
 сумата, получена в резултат на прилагането на буква в), служи за основа при изчисляването на евентуални намаления, които трябва да бъдат приложени при недеклариране на земеделски парцели съгласно член 16 от Делегиран регламент (ЕС) No 640/2014;
 д)
 сумата, получена в резултат на прилагането на буква г), служи за основа при изчисляването на оттеглянията, предвидени в дял III от Делегиран регламент (ЕС) No 640/2014;
 е)
 сумата, получена в резултат на прилагането на буква д), служи за основа при прилагането на:
 i)
 линейното намаление, предвидено в член 51, параграф 2 от Регламент (ЕС) No 1307/2013;
 ii)
 линейното намаление, предвидено в член 51, параграф 3 от Регламент (ЕС) No 1307/2013;
 iii)
 линейното намаление, предвидено в член 65, параграф 2, буква в) от Регламент (ЕС) No 1307/2013;
 iv)
 линейното намаление, предвидено в член 65, параграф 4 от Регламент (ЕС) No 1307/2013;
 v)
 линейното намаление, което трябва да бъде приложено в случай, че плащанията, които следва да бъдат извършени в съответствие с член 41 от Регламент (ЕС) No 1307/2013, надвишават националния таван, определен в съответствие с член 42, параграф 2 от посочения регламент.
 3. Сумата, получена в резултат на прилагането на параграф 2, буква е), служи за основа при:
 а)
 прилагане на намалението на плащанията, предвидено в член 11 от Регламент (ЕС) No 1307/2013;
 б)
 прилагане на процента на линейно намаление, определен в съответствие с член 7, параграф 1, втора алинея от Регламент (ЕС) No 1307/2013;
 в)
 прилагане на ставката на корекцията, посочена в член 8 от Регламент (ЕС) No 1307/2013.
 4. Сумата на плащането, получена в резултат на прилагането на параграф 3, служи като основа за изчисляване на евентуалните намаления, които трябва да бъдат приложени при неспазване на кръстосаното съответствие съгласно дял IV, глава II от Делегиран регламент (ЕС) No 640/2014.
 Член 7
 Възстановяване на неправомерно изплатени суми
 1. В случай на извършване на неправомерно плащане, бенефициерът възстановява въпросната сума заедно с лихвата, изчислена съгласно параграф